CELEX: 32009R0389
Language: hr
Date: 2009-05-12 00:00:00
Title: Uredba Vijeća (EZ) br. 389/2009 od 12. svibnja 2009. o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje

18/Sv. 003
            
            
               HR
            
            
               Službeni list Europske unije
            
            
               205
            
         32009R0389
   
               L 118/78
            
            
               SLUŽBENI LIST EUROPSKE UNIJE
            
            
               12.05.2009.
            
         
      UREDBA VIJEĆA (EZ) br. 389/2009
   od 12. svibnja 2009.
   o izmjeni Uredbe Vijeća (EZ) br. 329/2007 o mjerama ograničavanja protiv Demokratske Narodne Republike Koreje
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 329/2007 (1), a posebno njezin članak 13 točku (d),
   budući da:
   
               (1)
            
            
               U skladu s člankom 6. Uredbe (EZ) br. 329/2007, Prilog IV. toj Uredbi trebao bi navesti osobe, subjekte i tijela koje je označio Odbor za sankcije ili Vijeće sigurnosti UN-a i čija financijska sredstva i gospodarske izvore treba zamrznuti.
            
         
               (2)
            
            
               Odbor za sankcije 24. travnja 2009. odlučio je da bi neke osobe, subjekte ili tijela trebale podlijegati zamrzavanju financijskih sredstava i gospodarskih izvora.
            
         
               (3)
            
            
               Prilog IV. trebalo bi na odgovarajući način izmijeniti.
            
         
               (4)
            
            
               Kako bi se osigurala djelotvornost mjera predviđenih ovom Uredbom, ova Uredba mora stupiti na snagu odmah,
            
         DONIJELA JE OVU UREDBU:
   Članak 1.
   Ovime se Prilog IV. Uredbi (EZ) br. 329/2007 zamjenjuje tekstom iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. svibnja 2009.
      
         
            Za Komisiju
         
         Eneko LANDÁBURU
         
         
            Glavni direktor za vanjske odnose
         
      
   
   
      (1)  SL L 88, 29.3.2007., str. 1.
   PRILOG
   
      
         „PRILOG IV.
         
            Popis osoba, subjekata i tijela iz članka 6.
         
         
                     A.
                  
                  
                     
                        Fizičke osobe
                     
                     —
                  
               
                     B.
                  
                  
                     
                        Pravne osobe, subjekti i tijela
                     
                     
                                 (1)
                              
                              
                                 
                                    Korea Mining, Development Trading Corporation (također poznata kao (a) CHANGGWANG SINYONG CORPORATION; (b) EXTERNAL TECHNOLOGY GENERAL CORPORATION; (c) DPRKN MINING DEVELOPMENT TRADING COOPERATION; (d) ‚KOMID’). Adresa: Central District, Pyongyang, Demokratska Narodna Republika Koreja. Ostali podaci: Značajan trgovac oružjem i glavni izvoznik robe i opreme povezanih s balističkim raketama i konvencionalnim naoružanjem.
                              
                           
                                 (2)
                              
                              
                                 
                                    Korea Ryonbong General Corporation (također poznata kao (a) KOREA YONGONG GENERAL CORPORATION; (b) LYONGAKSAN GENERAL TRADING CORPORATION). Adresa: Pot'onggang District, Pyongyang, Demokratska Narodna Republika Koreja; Rakwondong, Pothonggang District, Pyongynag, Demokratska Narodna Republika Koreja. Ostali podaci: Obrambeni konglomerat specijaliziran za nabavu robe za obrambenu industriju Demokratske Narodne Republike Koreje i za potporu njezine robe povezane s vojskom.
                              
                           
                                 (3)
                              
                              
                                 
                                    Tanchon Commercial Bank (također poznata kao (a) CHANGGWANG CREDIT BANK; (b) KOREA CHANGGWANG CREDIT BANK), Adresa: Saemul 1-Dong Pyongchon District, Pyongyang, Demokratska Narodna Republika Koreja. Ostali podaci: Glavni financijski subjekt Demokratske Narodne Republike Koreje za prodaju konvencionalnog naoružanja, balističkih raketa i robe povezane sa sastavljanjem i proizvodnjom takvog naoružanja.”